Katolski Posoł – 20. nowembra 2022
Hdy móže wěra wužadanje być, wo tym rozmysluje awtor w swojim zawodnym nastawku. Zdobom pisa wón wo přilubjenju, kotrež płaći, hdyž so křesćenjo swojemu nadawkej wěnuja.
Patron steješe w srjedźišću zhromadneho dnja prěnjowoprawjenskich dźěći ze wšěch serbskich wosadow w Njebjelčicach. Mjez druhim zhotowichu sej wotpowědnu knižku a zeznachu wšelake městna Božeho domu.
Kotry zmysł ma byće? Čehodla je čłowjek žiwy? Tutym a dalšim prašenjam chce so serbski duchowny w nowej seriji „Wěra praktisce“ wěnować. W njej chce přiležnje nastorki dać, kak móhli křesćenjo we wšědnym žiwjenju, ale tež njedźelu a swjate dny po wěrje konkretnje žiwi być.
W Rakečanskej ewangelsko-lutherskej cyrkwi móža wopytowarjo hišće hač do pjatka, 25. nowembra, wosebitu zwukowu instalaciju dožiwić. Z njej zamołwići bibliski podawk na moderne wašnje spřistupnja.
W Tuchorskim lěsu blisko Hornjeho Wujězda wotmě so tež lětsa zaso na pokutnym dnju dwurěčna ekumeniska nutrnosć. Wobrubichu ju dujerjo z Hodźija a Huski kaž tež němska Chróšćanska wosadna šola.
W Radworju wotmě so kermušne šachowe wubědźowanje. Dobyćerjej kiwaše wospjet wosebite myto, z kotrymž chce organizator jemu wažne poselstwo sposrědkować.
Njedźelu Chrysta Krala, 20. nowembra, su wšitcy młodostni na wosebity nyšpor do Chrósćić prošeni. Přizamknje so přednošk a zhromadna swačina.
Serbska protyka
szl_Latn szl_Latn szl_Latn szl_Latn szl_Latn slv_Latn szl_Latn slv_Latn als_Latn